**ΠΑΡΑΡΤΗΜΑ Ι**

**ΝΟΜΟΣΧΕΔΙΟ ΜΕ ΤΙΤΛΟ «ΝΟΜΟΣ ΠΟΥ ΤΡΟΠΟΠΟΙΕΙ ΤΟΝ ΠΕΡΙ ΑΛΙΕΙΑΣ ΝΟΜΟ»**

|  |  |  |  |
| --- | --- | --- | --- |
|  | Η Βουλή των Αντιπροσώπων ψηφίζει ως ακολούθως: | | |
|  |  | | |
| Συνοπτικός τίτλος.  Κεφ. 135.  44 του 1961  109 του 1968  2 του 1970  9 του 1972  19 του 1981  210 του 1987  170 του 1990  22(Ι) του 1994  102(Ι) του 2000  61(Ι) του 2001  106(Ι) του 2004  63(Ι) του 2005.  132(Ι) του 2007  29(Ι) του 2016  170(Ι) του 2019. | 1. Ο παρών Νόμος θα αναφέρεται ως ο περί Αλιείας (Τροποποιητικός) Νόμος του 2021 και θα διαβάζεται μαζί με τον περί Αλιείας Νόμο (που στο εξής θα αναφέρεται ως «ο βασικός νόμος»). | | |
|  |  | | |
| Τροποποίηση του άρθρου 5Α του βασικού νόμου. | 2. Το άρθρο 5Α του βασικού νόμου τροποποιείται με - | | |
|  | (α) | την αντικατάσταση του πλαγιότιτλου αυτού με τον ακόλουθο νέο πλαγιότιτλο «Διάταγμα απαγόρευσης αλιείας και/ ή διέλευσης σκαφών σε καθορισμένες θαλάσσιες περιοχές και διάταγμα διαχείρισης των θαλάσσιων περιοχών αυτών.»· | |
|  |  |  | |
|  | (β) | την αρίθμηση του υφιστάμενου κειμένου αυτού σε εδάφιο (1), και | |
|  |  |  | |
|  | (γ) | την προσθήκη των ακόλουθων νέων εδαφίων (2), (3), (4), (5) και (6): | |
|  |  |  | |
|  |  | «(2) Για τις θαλάσσιες περιοχές που αναφέρονται στο εδάφιο (1), ο Υπουργός δύναται με Διάταγμά του που δημοσιεύεται στην Επίσημη Εφημερίδα της Δημοκρατίας, να εκπονεί Σχέδια Διαχείρισης, τα οποία μπορούν να τίθενται σε ισχύ σε ημερομηνία μεταγενέστερη της δημοσίευσης του Διατάγματος, που καθορίζεται με γνωστοποίηση του Υπουργού στην Επίσημη Εφημερίδα της Δημοκρατίας. | |
|  |  |  | |
|  |  | (3) Ένα Σχέδιο Διαχείρισης μπορεί να αφορά μία ή περισσότερες θαλάσσιες περιοχές των εδαφίων (1) και (2). | |
|  |  |  | |
|  |  | (4) (α) Κάθε Σχέδιο Διαχείρισης καθορίζει τους σκοπούς και τους στόχους διατήρησης της θαλάσσιας περιοχής. | |
|  |  |  | |
|  |  | (β) Στο στάδιο της ετοιμασίας του Σχεδίου Διαχείρισης, λαμβάνονται υπόψη οι απόψεις των αρμοδίων τμημάτων, υπηρεσιών και μη κυβερνητικών οργανισμών. | |
|  |  |  | |
|  |  | (γ) Κάθε Σχέδιο Διαχείρισης περιλαμβάνει - | |
|  |  | 1. Τα απαιτούμενα μέτρα για την επίτευξη των σκοπών και στόχων διαχείρισης της θαλάσσιας περιοχής, περιλαμβανομένων μέτρων για την προστασία και αποκατάσταση των θαλάσσιων ειδών και οικοτόπων και της βιοποικιλότητας εν γένει· 2. Απαγορεύσεις ή ρυθμίσεις συγκεκριμένων δραστηριοτήτων εντός της θαλάσσιας περιοχής· 3. Κανόνες λειτουργίας εντός της θαλάσσιας περιοχής και 4. Καθορισμό τελών εισόδου στη θαλάσσια περιοχή. | |
|  |  |  | |
|  |  | (5) Πριν την εκπόνηση ή τροποποίηση ενός Σχεδίου Διαχείρισης, ο Διευθυντής – | |
|  |  |  | |
|  |  | (α) | αποστέλλει αντίγραφο του προσχεδίου αυτού σε όλα τα ενδιαφερόμενα κυβερνητικά τμήματα ή υπηρεσίες, ζητώντας τις απόψεις τους, οι οποίες πρέπει να υποβληθούν εντός ενός μηνός από την ημερομηνία λήψης τους από τα εν λόγω τμήματα ή υπηρεσίες· |
|  |  |  |  |
|  |  | (β) | διοργανώνει τουλάχιστον μια δημόσια παρουσίαση του προσχεδίου, στην οποία καλούνται να παρευρεθούν οι επηρεαζόμενες αρχές τοπικής διοίκησης, μη κυβερνητικοί οργανισμοί και το ευρύ κοινό. |
|  |  |  | |
|  | (6) Πρόσωπο το οποίο προβαίνει σε πράξη ή παράλειψη, κατά παράβαση των απαγορευτικών ή επιτακτικών διατάξεων διατάγματος που εκδίδεται δυνάμει του παρόντος άρθρου, είναι ένοχο αδικήματος και, σε περίπτωση καταδίκης του, υπόκειται σε φυλάκιση που δεν υπερβαίνει τα δύο (2) χρόνια ή σε χρηματική ποινή που δεν υπερβαίνει τα Δεκαεπτά χιλιάδες και πεντακόσια (17.500) Ευρώ ή και στις δύο αυτές ποινές.». | | |